Diari Oficial de la Generalitat Valenciana


Sumari del DOGV 4503, del 20-05-2003 (2003/5572)

ORDE de 24 d'abril del 2003, de la Conselleria de Cultura i Educació, per la qual s'autoritza la posada en funcionament d'ensenyances en la Universitat Politècnica de València.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4503

Data del DOGV
:   20-05-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/5572


Data del document
:   24-04-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * universitat
    * títol d'estudis

ORDE de 24 d'abril del 2003, de la Conselleria de Cultura i Educació, per la qual s'autoritza la posada en funcionament d'ensenyances en la Universitat Politècnica de València. [2003/5572]
  
El Decret 177/2002, de 28 d'octubre, del Govern Valencià, va autoritzar la transformació a la Universitat Politècnica de València de l'Escola Universitària d'Enginyeria Tècnica Agrícola en Escola Tècnica Superior del Medi Rural i Enologia.
  
El Decret 101/2002, d'11 de juny, del Govern Valencià, va autoritzar a la Universitat Politècnica de València la implantació de les ensenyances universitàries conduents a l'obtenció del títol oficial de Llicenciat en Enologia.
  
El Decret 68/2002, de 25 d'abril, del Govern Valencià, va autoritzar a la Universitat Politècnica de València la implantació de les ensenyances universitàries conduents a l'obtenció del títol oficial d'Enginyer Tècnic en Informàtica de Gestió i Llicenciat en Ciències Ambientals (1r cicle), el Decret 77/1999, d'1 de juny, del Govern Valencià, va autoritzar a la Universitat Politècnica de València les ensenyances corresponents al segon cicle de la Llicenciatura en Ciències Ambientals.
  
Els mencionats decrets establixen que la posada en funcionament de les ensenyances serà autoritzada pel conseller de Cultura i Educació, després de l'homologació pel Consell de Coordinació Universitària del corresponent pla d'estudis.
  
La Comissió Acadèmica del Consell de Coordinació Universitària acorda, en data 21 d'octubre del 2002, i en data 10 de juny del 2002, resoldre homologar els plans d'estudis corresponents.
  
El Reial Decret 173/2003, de 14 de febrer, homologa el títol de Llicenciat en Ciències Ambientals; el Reial Decret 174/2003, de 14 de febrer, homologa el títol de Llicenciat en Enologia de la Universitat Politècnica de València, i el Reial Decret 175/2003, de 14 de febrer, homologa el títol d'Enginyer Tècnic en Informàtica de Gestió.
  
Vist l'article 35, apartat 5, de la Llei Orgànica 6/2001, de 21 de desembre, d'Universitats; l'article 16, apartat 4, del Reial Decret 557/1991, de 12 d'abril, sobre creació i reconeixement d'universitats i centres universitaris, i el que disposa l'article 12 del Decret 252/1997, de 23 de setembre, del Govern Valencià, pel qual es regula el procediment d'autorització d'implantació de titulacions en les universitats públiques de la Comunitat Valenciana, i en exercici de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar a la Universitat Politècnica de València la posada en funcionament de les ensenyances conduents a l'obtenció del títol oficial de Llicenciat en Enologia, que seran organitzades per l'Escola Tècnica Superior del Medi Rural i Enologia.
  
Segon
  
Autoritzar a la Universitat Politècnica de València la posada en funcionament de les ensenyances conduents a l'obtenció del títol oficial d'Enginyer Tècnic en Informàtica de Gestió, que seran organitzades per l'Escola Politècnica Superior d'Alcoi.
  
Tercer
  
Autoritzar a la Universitat Politècnica de València la posada en funcionament de les ensenyances conduents a l'obtenció del títol oficial de Llicenciat en Ciències Ambientals, que seran organitzades per l'Escola Politècnica Superior de Gandia.
  
Quart
  
D'acord amb l'apartat 5 de l'article 35, de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudis autoritzats, la Universitat Politècnica de València haurà de sotmetre a avaluació de l'Agència Nacional d'Avaluació de la Qualitat i Acreditació el desenrotllament efectiu de les corresponents ensenyances.
  
DISPOSICIÓ FINAL
  
Primera
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant de l'òrgan que s'indica a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 24 d'abril del 2003
  
El conseller de Cultura i Educació